  Виталий Пронин Со ужалоз 27-тӥ-29-тӥ куарусёнэ Коми шаерлэн шоркараз - Сыктывкарын. Удмуртиысь мынӥз 21 делегат но 13 эскерись (наблюдатель) - оглом 34 адями. Удмурт делеагция. «Удмурт Кенеш» огазеяськонлэн кивалтӥсез Татьяна Ишматова верамъя, ӧтчамын 5 секция ужалоз. Шумпотымон, удмуртъёс ваньмаз сямен валтӥсь докладъёс лэсьтозы. Кылсярысь, кыллы, дышетонлы но наукалы сӥзем секциын валтӥсь доклад лыдӟоз УдГУ-ысь Удмурт филологияя, финно-угроведениея но журналистикая институтлэн директорез Наталья Кондратьева, культуралы сӥзем секциын - «Лудорвай» музей-заповедниклэн кивалтӥсез Татьяна Шкляева,  инкуазез но тазалыкез утёнъя секциын - медициная академилэн ректорез Николай Стрелков, егитъёслы сӥзем секциын - Кун Думаысь депутат Алексей Загребин, иворъёсты вӧлмытонъя секциез нуоз «Удмуртия» ТРК-ысь анай кылъя передачаос понна кыл кутӥсь Сергей Касаткин. Съезд дыръя ик котрес ӝӧк сьӧрын вераськон мыноз социальной партнёрство но ужбергатон сярысь."Удмурт дунне" газет конгрессысь меӵак эфир нуоз.УД Туспуктэм: fb.com (Зинаида Рябинина) Теги: удмуртлык Фин-угоркалыкъёслэнконгрессы  